Alas kang ambané watara 5,6 Ha iki minangka laladan panyanggan ("buffer zone") tumrap abrasi saka Sagara Jawa. Laladan kang tinanduran "mangrove" ana ing sungapaning Kali Praja Gumiwang utawa aran Sungapan Song. Alas iki karumat kawit 2008 lan kagolong isih tumuwuh, mula daya resepan karboné isih sedhengan, kang kèhé 19,818 ton C saben hèktare. Alas "mangrove" kang suwéné wis 25 taun lumrahé duwé kandhutan karbon kèhé 182,5 ton C saben hèktare.